RESOLUCIÓN do 16 de novembro de 2020, da Dirección Xeral de Formación e Colocación, pola que publican as subvencións concedidas en virtude da Orde do 22 de agosto de 2017 pola que se convocan subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta, e se establecen as bases reguladoras para a súa concesión (código de procedemento TR302A).
Consellería de Emprego e Igualdade — III. Outras disposicións — 26/11/2020

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, programa e crédito orzamentario a que se imputen, beneficiario, contía concedida e finalidade ou finalidades da subvención.
A Orde do 22 de agosto de 2017 (DOG núm. 165, do 31 de agosto) estableceu as bases reguladoras e a convocatoria de subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta (procedemento TR302A).
A dita orde ten por obxecto establecer as bases reguladoras e as condicións polas que se rexerá, no ámbito da Comunidade Autónoma de Galicia, a convocatoria pública de subvencións para o financiamento de programas de formación dirixidos prioritariamente a persoas traballadoras ocupadas e a súa execución, correspondentes aos exercicios de 2017 e 2018.
As subvencións teñen como finalidade financiar os programas de formación dirixidos prioritariamente a persoas traballadoras ocupadas que ofrezan unha formación que atenda os requirimentos de produtividade e competitividade das empresas, as necesidades de adaptación aos cambios operados no posto de traballo e as aspiracións de promoción profesional e desenvolvemento persoal das persoas traballadoras, de forma que as capacite para o desenvolvemento cualificado das distintas profesións e lles permita mellorar a súa empregabilidade.
Poden ser beneficiarios das subvencións reguladas nesta orde os centros e as entidades de formación privadas, acreditadas e/ou inscritas pola Administración pública competente, para impartir formación profesional para o emprego no ámbito laboral en Galicia nas especialidades formativas obxecto da formación.
Non poderán obter a condición de beneficiarias as entidades en que concorra algunha das circunstancias recollidas no artigo 10 da Lei 9/2007, do 13 de xuño, de subvencións de Galicia.
A concesión das subvencións realizarase en réxime de concorrencia competitiva nos termos establecidos no artigo 19.1 da Lei 9/2007, do 13 de xuño, de subvencións de Galicia, respectando os principios de obxectividade, igualdade, transparencia e publicidade.
O financiamento das axudas previstas efectuouse con cargo ás aplicacións orzamentarias 09.41.323B.471.0 e 09.41.323B.481.0, co código de proxecto 2013 00493.
O crédito, desagregado por anualidade, recóllese na seguinte táboa:
Mediante a Orde do 2 de marzo de 2018 (DOG núm. 49, do 9 de marzo) modificouse a Orde do 22 de agosto de 2017 pola que se convocan subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta, e se establecen as bases reguladoras para a súa concesión (código de procedemento TR302A), ampliándose as datas límites do ámbito temporal de execución das liñas de actuación establecidas na convocatoria, así como o prazo máximo para presentar a xustificación final das accións formativas e o prazo para realizar das prácticas non laborais.
A relación de subvencións concedidas e entidades beneficiarias, ordenadas por código de expediente, publícase como anexo desta resolución.
Santiago de Compostela, 16 de novembro de 2020